वाराणसी : तेज आंधी में ढहा कांग्रेस अधिवेशन का पंडाल  
तेज आंधी में कांग्रेस के दो दिवसीय प्रांतीय अधिवेशन का पंडाल ढह जाने से अधिवेशन के दूसरे दिन के कार्यक्रम के रद्द किए जाने की संभावना है।
वाराणसी में शाम आई तेज आंधी में कांग्रेस के दो दिवसीय प्रांतीय अधिवेशन का पंडाल ढह जाने से अधिवेशन के दूसरे दिन के कार्यक्रम के रद्द कर दिए जाने की संभावना है।  पार्टी की प्रदेश अध्यक्ष रीता बहुगुणा जोशी ने बताया, तेज आंधी में अधिवेशन में पंडाल पूरी तरह ध्वस्त हो गया है। हम पांच हजार कार्यकर्ताओं एवं पार्टी प्रतिनिधियों के बैठने के लिए किसी सभागार अथवा अन्य वैकल्पिक व्यवस्था करने में लगे हैं। यदि व्यवस्था नहीं हो पाती तो अधिवेशन के दूसरे दिन के कार्यक्रम को निरस्त करने पर भी विचार किया जा सकता है।' उन्होंने कहा कि बहरहाल बृहस्पतिवार के लिए निर्धारित पार्टी की राष्ट्रीय अध्यक्ष सोनिया गांधी के रैली कार्यक्रम में कोई बदलाव नहीं किया गया है।